Associate Professor Jens Forus er instrumentlærer i trompet ved Institutt for klassisk musikk og musikkpedagogikk.
Jens Forus har siden 2009 jobbet som Solotrompetist i Kristiansand Symfoniorkester ved Kilden Teater og Konserthus. Han startet å spille som 9-åring i Sandved Skolekorps, som holder til i hjembyen Sandnes. Forus har sin PPU (Praktisk Pedagogisk Utdannelse -2007) og master utdannelse (2009) ifra Norges Musikkhøgskole med bl.a Jonas Haltia og Ole Edvard Antonsen som hovedlærere. I tillegg har han også studert i Freiburg, Tyskland, med Anthony Plog som hovedlærer.
Foruten sin jobb i KSO har Forus jobbet i flere av de profesjonelle orkestrene i Norge. Han har medvirket på flere plate og TV innspillinger, blant annet er han å høre med sin trompet i NRK serien «Canada på Tvers» med Lars Monsen.
Jens Forus har vært ansatt som trompetlærer i de fleste musikklinjene på Sørlandet, Randesund Skolemusikk og siden 2014 har han vært timelærer på klassisk trompet ved Universitetet i Agder. Han har flere privatelever og underviser også på engelsk.
Forus har jevnlige solistoppdrag på Sørlandet og har tidligere mottatt priser og stipender, bl.a Sandnes Sparebanks musikkpris (2006), Sr-bank prisen (2003) og Sr-banks G9alt pris (2005).